નવી દિલ્હી- એરસેલ મેક્સિસ કેસમાં પૂર્વ નાણાંપ્રધાન પી. ચિદમ્બરમને મોટી રાહત મળી છે. પટીયાલા હાઉસ કોર્ટે ચિદમ્બરમની ધરપકડ પર 10 જૂલાઇ સુધી રોક લગાવી છે. અગાઉ આ રોક 5 જૂન સુધી હતી. આ કેસના સંદર્ભમાં ચિદમ્બરમ આજે સવારે ઈડી કાર્યાલયે હાજર થયા હતા. આ પહેલાં પણ કોર્ટે એરસેલ મેક્સિસ કેસમાં પી. ચિદમ્બરમના પુત્ર કાર્તિ ચિદમ્બરમને વચગાળાની રાહત આપી હતી. અને તેની ધરપકડ ઉપર પણ 10 જૂલાઈ સુધી રોક લગાવી હતી. આપને જણાવી દઈએ કે, INX મીડિયા સાથે જોડાયેલા એક કેસમાં પી. ચિદમ્બરમે ગત સુનાવણી દરમિયાન દિલ્હી હાઈકોર્ટમાં આગોતરા જામીન માટે અરજી દાખલ કરી હતી.